آمریکا پرزیدنتی دونالد ترامپین میللی امنیت دانیشمانی هربرت ریموند مک مستر، قوزئی کوره‌یه قارشی ماسادا "چوخ سایدا واریانت" اولدوغونو سؤیله‌دی.
آمریکا تلویزیون کانا‌لی ABC News -ه دانیشان مک مستر، قوزئی کوره‌نین سون موشک سیناغینا باغلی قیمتلندیرمه‌لر ائدیلدی.
قوزئی کوره‌نین موشک سیناغینی "داوام ائتمکده اولان تحریک ائدیجی داورانیش‌لار" دئیه تعیین هربرت ریموند مک مستر،
"قوزئی کوره‌یه قارشی چوخ سایدا واریانت وار. آمریکا رهبرلیگی داها شدت‌لی رئاللاشماماسی اوچون نیظامی بیر آددیم آتا بیلر. باشقان ترامپ آچیق بیر شکیلده قوزئی کوره‌نین تحریک ائدیجی رفتارلارینا قارشی سس‌سیز قالمایاجاغینی ایفاده ائتدی. قوزئی کوره‌نین تلاشلاری بؤلگه‌دکی موتتفیق و پارتنرلریمیزی تهدید ائدیر. آمریکان خالقی‌نین ماراق‌لاری ایستیقامتینده لازیم اولان آددیم‌لار آتیلا‌جاق. " دئیه دانیشدی.
هربرت ریموند مک مستر،
"پروبلمین باریش بیر شکیلده حل ائدیلمه‌سی اوچون نیظامی بیر آددیم بئله آتیلا بیلر." آچیقلاماسینی ائتدی.
آمریکا ساوونما ناظیرلیگی، شنبه گونو یازیلی بیر آچیقلامایا ائده‌رک،
"آمریکا پاسیفیک گوجلر قوموتانلیغی، قوزئی کوره‌نین موشک آتیشینی 15 آوریل‌ده هاوایی ساعتییلا 11.21ده تعیین ائتدی و تعقیب ائتدی." ایفاده‌سینی ایستیفاده ائتمیشدی.
آچیقلامادا، موشک آتیشی‌نین سینپو شهری یاخینلاریندان‌ ائدیلدیگی ایفاده ائدیله‌رک، موشک‌ین آتیلدیق‌دان قیسا بیر مدت سونرا پارتلادیغینا وورغو ائدیلمیشدی.
